L 147/112
SL
Uradni list Evropske unije
7.6.2023
(3)
Nedavna obvestila, prejeta prek RASFF, kažejo na obstoj resnega neposrednega ali posrednega tveganja za zdravje ljudi, ki izhaja iz nekaterih živil ali krme.
Poleg tega uradni nadzor, ki so ga države članice izvedle nad nekaterimi živili in krmo neživalskega izvora v drugem semestru leta 2022, kaže, da bi bilo treba sezname iz prilog I in II k Izvedbeni uredbi (EU) 2019/1793 spremeniti, da se zaščiti zdravje ljudi v Uniji.
(4)
Za sladko papriko (Capsicum annuum) in papriko iz rodu Capsicum (nesladko) iz Dominikanske republike zaradi tveganja onesnaženja z ostanki pesticidov od januarja 2010 veljajo poostren uradni nadzor in posebni pogoji ob vstopu v Unijo.
Uradni nadzor, ki ga izvajajo države članice, kaže, da se je skladnost z ustreznimi zahtevami iz zakonodaje Unije izboljšala.
Rezultati tega nadzora dokazujejo, da vstop navedenih živil v Unijo ne pomeni več resnega tveganja za zdravje ljudi.
Zato ni treba več zagotavljati, da je vsaki pošiljki priloženo uradno spričevalo, v katerem je navedeno, da vsi rezultati vzorčenja in analize kažejo na skladnost z Uredbo (ES) št.
396/2005 Evropskega parlamenta in Sveta (4).
Hkrati pa bi morale države članice zaradi ohranjanja sedanje ravni skladnosti še naprej izvajati uradni nadzor.
Zato bi bilo treba vnos v zvezi s sladko papriko (Capsicum annuum) in papriko iz rodu Capsicum (nesladko) iz Dominikanske republike črtati iz točke 1 Priloge II k Izvedbeni uredbi (EU) 2019/1793 in ga prenesti v Prilogo I k navedeni izvedbeni uredbi ter tako ohraniti raven pogostosti identifikacijskih in fizičnih pregledov, to je 50 % pošiljk, ki vstopajo v Unijo.
(5)
V zvezi s pošiljkami sladke paprike (Capsicum annuum), paprike iz rodu Capsicum (nesladko) in pomaranč iz Egipta je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z ostanki pesticidov.
Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.
(6)
Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami sladkornega jabolka (Annona squamosa) iz Egipta kažejo na pojav novih tveganj za zdravje ljudi zaradi morebitnega onesnaženja z ostanki pesticidov.
Zato je treba pri vstopih navedenega blaga iz Egipta zahtevati poostren uradni nadzor.
Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 % pošiljk, ki vstopajo v Unijo.
(7)
Za zemeljske oreške in proizvode iz zemeljskih oreškov iz Gambije se zaradi tveganja kontaminacije z aflatoksini od januarja 2019 izvaja poostren uradni nadzor, ob njihovem vstopu v Unijo pa veljajo posebni pogoji.
Navedeno blago se že več kot tri leta ni uvažalo v Unijo.
Zato bi bilo treba vnos v zvezi z zemeljskimi oreški in proizvodi iz zemeljskih oreškov iz Gambije iz točke 1 v Prilogi II k Izvedbeni uredbi (EU) 2019/1793 črtati in ga prenesti v Prilogo I k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.
Države članice bi morale še naprej izvajati uradni nadzor za zagotovitev, da po odpravi posebnih pogojev, ko se trgovanje potencialno ponovno začne, navedeno blago, vneseno v Unijo, izpolnjuje ustrezne zahteve iz zakonodaje Unije glede onesnaženja z aflatoksini.
(8)
V zvezi s pošiljkami moringe (Moringa oleifera) iz Indije je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z ostanki pesticidov.
Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 20 %.
(4) Uredba Evropskega parlamenta in Sveta (ES) št.
396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).